**Javaslat a 2018. évi Közművelődési Díjra**

Péter Zsuzsanna 12/A

Szintén iskolánk végzős tanulója, 12. A osztályában tanul, közgazdasági szakirányon. Szorgalmával, életkedvével, szervezési közösségi munkájával folyamatosan példát mutat társainak. Az elmúlt 4 évben sokat tett az iskoláért:- részt vett a városi és a környező településeken szervezett beiskolázási programokon, ahol diákként képviselte az iskolát, az iskolai megemlékezéseken, ünnepségeken, rendezvényeken énekével emelte azok színvonalát az iskolai diáknap megszervezésében, lebonyolításában, aktívan részt vállalt.

Tanulmányi eredménye tartósan magas színvonalú, 11. évfolyamban előrehozott érettségi vizsgát tett német nyelvből szép eredménnyel. A 4 év alatt számtalan iskolai és iskolán kívüli versenyen indult, közismereti és szakmai tantárgyakból egyaránt. Az osztályának közösségi életének egyik fő szervezője, legyen szó akár a szalagavató bál megszervezéséről, akár valamilyen célra való pénz összegyűjtéséről.

Gyál, 2018. 11. 05. Horváthné Körmendi Andrea

 igazgató sk.